Държавен вестник, бр. 1, 2005 г., стр. 11

Б Р О Й  1
Д Ъ Р Ж А В Е Н   В Е С Т Н И К
С Т Р .  11
Чл. 20. (1) Документите, изпратени до аген-
цията от държавни органи, от юридически или
физически лица, се завеждат във входящ ре-
гистър, като се отбелязва датата на получава-
нето им.
(2) При завеждането на документите във
входящия регистър се извършва проверка за
наличието на всички материали, посочени в тях,
и се образува преписка.
Чл. 21. (1) Служебните преписки се разпре-
делят от изпълнителния директор с резолюция
до съответните ръководители на администра-
тивни звена. Резолюцията съдържа указания,
срок за изпълнение, дата и подпис.
(2) Ръководителите на административни
звена възлагат с резолюция изработването на
служебните преписки на един или повече слу-
жители, като конкретизират задачите.
Чл. 22. Изходящите от агенцията материа-
ли се съставят в два екземпляра и се завеждат
в изходящ регистър. Вторият екземпляр съ-
държа инициалите и подписа на служителя,
изготвил документа, и на ръководителя на съ-
ответното административно звено, като се
посочва датата.
Чл. 23. Работното време на служителите в
агенцията е от 9,00 до 17,30 ч. с почивка от 12,30
до 13,00 ч.
Чл. 24. Достъпът на външни лица в сградата
на агенцията се разрешава след издаване на
пропуск, разрешаващ влизането и излизането,
съгласно правилата за охрана и пропускател-
ния режим в агенцията, утвърдени със заповед
на изпълнителния директор.
ЗАКЛЮЧИТЕЛНА РАЗПОРЕДБА
Параграф единствен. Правилникът се при-
ема на основание чл. 6, ал. 3 от Закона за енер-
гийната ефективност и чл. 55 от Закона за ад-
министрацията.
Приложение
към чл. 7, ал. 3
Численост на персонала в администрацията
на Агенцията по енергийна ефективност—
51 щатни бройки
Изпълнителен директор
1
Главен секретар
1
Финансов контрольор
1
Служител по сигурността на информацията
1
Обща администрация
16
в т. ч.:
дирекция “Административно-правна,
финансово-стопанска дейност и
информационно обслужване”
16
Специализирана администрация
31
в т. ч.:
дирекция “Програми, проекти и
международно сътрудничество”
19
дирекция “Контрол по енергийна
ефективност”
12
67563
ПОСТАНОВЛЕНИЕ № 354
ОТ 23 ДЕКЕМВРИ 2004 Г.
за изменение и допълнение на Наредбата за
съществените изисквания и оценяване съот-
ветствието на везни с неавтоматично дейст-
вие, приета с Постановление № 114 на Минис-
терския съвет от 2003 г. (ДВ, бр. 52 от 2003 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 11 ал. 3 се изменя така:
“(3) Когато отделните обхвати имат различ-
ни класове на точност, везната трябва да съот-
ветства на по-строгите изисквания за класове-
те на точност, в които попадат обхватите на
измерване.”
§ 2. В чл. 17, ал. 1 думата “напрежението” се
заменя със “захранването”.
§ 3. В чл. 26 ал. 7 се изменя така:
“(7) Допълнителни показания са разрешени
само ако не могат погрешно да се възприемат
като основни.”
§ 4. В чл. 29, ал. 2 думите “точно настрой-
ване на нулата” се заменят с “нулиране на по-
казанието”.
§ 5. В чл. 30 се правят следните изменения:
1. Основният текст се изменя така:
“Чл. 30. Везните за директна продажба с
максимален обхват не по-голям от 100 kg тряб-
ва да съответстват на следните допълнителни
изисквания:”
2. В т. 8 думата “показващи” се заличава.
§ 6. В чл. 39, т. 3 думите “да отговаря на изис-
кванията на БДС EN/ISO 30011, и” се заличават.
§ 7. В чл. 40, ал. 2, т. 2, буква “б” стандарт
“БДС EN 45012” се заменя с “БДС EN 45 011”.
§ 8. В преходните и заключителните разпоред-
би се правят следните изменения и допълнения:
1. В § 2 думите “1 януари 2005 г.” се заменят
с “1 януари 2006 г.”.
2. В § 4:
а) досегашният текст става ал. 1;
б) създава се ал. 2:
“(2) Везните с неавтоматично действие, одоб-
рени по реда на ал. 1, могат да се пускат на пазара
и/или в действие до изтичане срока на валидност
на издаденото удостоверение за одобрен тип.”
§ 9. В приложение № 4 към чл. 32, ал. 1, т. 1
и 2 в т. 8 думите “Лицата, които пускат на паза-
ра и/или пускат в действие везни, са длъжни да
уведомят лицето” се заменят със “заявителят е
длъжен да уведоми лицето”.
§ 10. Приложение № 6 към чл. 32, ал. 1, т. 2
се изменя така:
“Приложение № 6
към чл. 32, ал. 1, т. 2
Процедура за оценяване на съответствието
“Проверка на продукта”
1. “Проверка на продукта” е процедура, при
която производителят или неговият упълномощен
представител осигурява и декларира, че везните,
които са проверени в съответствие с т. 3, съответ-
стват на типа, описан в сертификата за одобрен
тип, ако има такъв, и на приложимите за тях изис-
квания на наредбата.